Diari Oficial de la Generalitat Valenciana


Sumari del DOGV 2951, del 13-03-1997 (1997/817762)

RESOLUCIÓ de 28 de febrer de 1997, del conseller d'Obres Públiques, Urbanisme i Transports, pel qual s'aprova definitivament la modificació puntual núm. 24 del Pla General d'Ordenació Urbana d'Orihuela.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2951

Data del DOGV
:   13-03-1997

Secció del DOGV
:   ALTRES DISPOSICIONS

Número del document
:   1997/817762


Data del document
:   28-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 28 de febrer de 1997, del conseller d'Obres Públiques, Urbanisme i Transports, pel qual s'aprova definitivament la modificació puntual núm. 24 del Pla General d'Ordenació Urbana d'Orihuela. [97/6224]  
Vist l'expedient sobre el projecte de modificació puntual núm. 24 del Pla General d'Ordenació Urbana d'Orihuela (Alacant), i de conformitat amb els següents:  
Antecedents de fet  
Primer  
L'Ajuntament d'Orihuela, en sessió plenària del dia 12 de setembre de 1996, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 31 de juliol de 1996 i en un diari de difusió provincial el dia 28 de juny de 1996. Durant aquest període d'informació pública no s'hi va presentar cap al·legació.  
Segon  
La documentació està integrada per memòria justificativa i plànols d'informació i ordenació.  
Tercer  
La Comissió Territorial d'Urbanisme d'Alacant, en sessió del dia 20 de desembre de 1996, va adoptar el següent acord:  
Suspendre la tramitació de la modificació puntual núm. 24 del Pla General d'Ordenació Urbana d'Orihuela fins que no s'esmenen les observacions efectuades en la consideració tecnicojurídica quarta, on diu:  
"Quarta. Amb l'ordenació proposada s'incideix sobre entorns recollits en el Pla Especial d'Ordenació i Protecció del Centre Històric (aprovat per la Comissió Territorial d'Urbanisme el 30 de setembre de 1994), el qual desenvolupa el Pla General en els àmbits declarats com a conjunt o monument historicoartístic per l'administració competent. Per això es considera necessari que la Direcció General de Patrimoni de la Conselleria de Cultura, Educació i Ciència emeta un informe."  
Quart  
La Direcció General de Patrimoni de la Generalitat Valenciana, amb data 12 de febrer de 1996, va informar favorablement la modificació.  
Cinqué  
La Comissió Territorial d'Urbanisme d'Alacant, reunida en sessió del dia 14 de febrer de 1997, va considerar esmenades les observacions formulades en l'anterior acord i va informar favorablement l'aprovació definitiva d'aquesta modificació puntual del Pla General d'Ordenació Urbana d'Oriuela.  
Fonaments de dret  
Primer  
Quant al procediment, en aquest cas, s'han observat les prescripcions legalment establides per les modificacions de pla general d'aquesta índole, que estan constituïdes pels article 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té per objecte concretar l'ordenació detallada del sòl urbà en els àmbits següents:  
a) Àrea de vianants de l'entorn del col·legi de Sant Doménec, al costat de l'església.  
b) Entorn de l'església de les Santes Justa i Rufina.  
c) Canvi de qualificació del solar actualment ocupat pel mercat d'Abastos per a la destinació a espai lliure, després de la demolició, i es permet l'ús del subsòl com a aparcament subterrani.  
D'altra banda, es pretén actualitzar els sistemes d'actuació, originàriament previstos en els llocs assenyalats, per mitjà de les fórmules de gestió, directa o indirecta, de la vigent legislació urbanística valenciana (LRAU).  
L'abast de la modificació és el següent:  
a) La remodelatge de l'entorn del col·legi de Sant Doménec defineix un "esponjament" de la trama urbana en l'àrea d'intervenció, i es crea una nova circulació de vianants i es fa recular les edificacions existents, en la major part d'aquestes constituïdes per testeres i patis posteriors per a conformar un tancament ordenat que dignifique els espais degradats actualment existents mitjançant una "falsa façana".  
b) La reordenació de l'entorn de l'església de les Santes Justa i Rufina consisteix a ampliar l'espai públic limítrof a la plaça d'Antoni Balaguer fins el lateral de la nau, que una vegada restaurada mereix deixar-se vista, sense variar sensiblement l'ordenació preexistent.  
c) L'última modificació pretén recuperar com a espai públic el solar ocupat actualment per l'edifici del mercat d'Abastos, totalment degradat i parcialment en desús, que no en mereix la rehabilitació segons els criteris de l'Ajuntament. Al contrari, es desitja utilitzar el subsòl d'aquest com a aparcament subterrani.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva d'aquesta modificació del Pla General d'Ordenació Urbana d'Orihuela.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, segons l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals citats i la resta de general i pertinent aplicació, resolc:  
Aprovar definitivament la modificació puntual núm. 24 del Pla General Municipal d'Orihuela sobre la reordenació dels espais públics en determinats entorns del sòl urbà.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la notificació individualitzada.  
Contra aquesta resolució, que posa fi a la via administrativa, es podrà interposar un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o de la publicació d'aquesta.  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb els articles 57.2.f) i 58 de la Llei Reguladora de la Jurisdicció Contenciosoadministrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que s'hi puga presentar qualsevol altre recurs que s'estime oportú.  
València, 28 de febrer de 1997.- El conseller d'Obres Públiques, Urbanisme i Transports: Luis Fernando Cartagena Travesedo.